
Ministru kabineta sēdes protokollēmums

Informatīvais ziņojums "Par Kohēzijas politikas ES fondu, Atveseļošanas fonda, EEZ, Norvēģijas un Šveices grantu investīciju ieviešanu Latvijā"

· 1. Pieņemt zināšanai iesniegto informatīvo ziņojumu.
· 2. Ņemot vērā Viedās administrācijas un reģionālās attīstības ministrijas un Valsts kancelejas priekšlikumus, kā arī visu Atveseļošanas un noturības mehānisma plānā noteikto rādītāju izpildi konkrētās investīcijās, atļaut pagarināt šādu Atveseļošanas un noturības mehānisma investīciju projektu, ko īsteno Valsts administrācijas skola,  īstenošanas termiņu līdz 2026. gada 31. decembrim esošā finansējuma ietvaros,  ja nepieciešams, veicot  izdevumus projektu ieviešanai ne vēlāk kā līdz 2026. gada beigām:
· 2.1. Viedās administrācijas un reģionālās attīstības ministrijai par projektu “Publiskās pārvaldes digitālā akadēmija”;
· 2.2. Valsts kancelejai par projektiem “Atvērtas, caurskatāmas, godprātīgas un atbildīgas publiskās pārvaldes attīstība” un “Publiskās pārvaldes profesionalizācija un administratīvās kapacitātes stiprināšana” .
· 3. Ņemot vērā Centrālās finanšu un līgumu aģentūras sniegto informāciju par izbeigto kriminālprocesu par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” ietvaros Līvānu novada pašvaldības īstenoto projektu “Līvānu industriālās zonas infrastruktūras pielāgošana jaunu uzņēmumu izvietošanai un uzņēmējdarbības attīstības veicināšanai 2. kārta”, atļaut Centrālajai finanšu un līgumu aģentūrai veikt apturētā finansējuma 98 051,07 euro samaksu Līvānu novada pašvaldībai. Nepieciešamo finansējumu minētā maksājuma veikšanai Finanšu ministrijai (Centrālajai finanšu un līgumu aģentūrai) pieprasīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" normatīvajos aktos noteiktā kārtībā.
· 4. Finanšu ministrija, sākot ar 2026. gada jūliju, katra ceturkšņa pēdējā nedēļā iesniedz Ministru kabinetā operatīvo informāciju par Finanšu ministrijas pārziņā esošo ārvalstu finanšu palīdzības ieviešanas statusu un progresu. Ja informatīvajā ziņojumā ietvertā operatīvā informācija neprasa turpmāku rīcību vai nav saistīta ar citu iestāžu kompetenci, Finanšu ministrija informatīvā ziņojumu neskaņo ar citām iestādēm.
· 5. Atzīt par aktualitāti zaudējušu:
· 5.1. Ministru kabineta 2025. gada 3. jūnija sēdes protokollēmuma (prot. Nr. 22 25. §) "Informatīvais ziņojums "Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2025. gada aprīlim"" 2.4. un 2.5. apakšpunktus, ņemot vērā finansējuma pārstrukturēšanu ar Eiropas Savienības kohēzijas politikas programmas 2021.–2027. gadam grozījumiem, mazināto risku ikgadējo finanšu mērķu nesasniegšanai minētajā programmā un zināmo finansējuma sadalījumu atbildīgo iestāžu kompetencē;
· 5.2. 5.2. Ministru kabineta 2022. gada 22.marta sēdes protokollēmuma (prot. Nr. 17 34. §) "Informatīvais ziņojums "Par Kohēzijas politikas Eiropas Savienības fondu investīciju aktualitātēm līdz 2022. gada 1. februārim (pusgada ziņojums)"" 11. punktu;
· 5.3. Ministru kabineta 2023. gada 14. novembra sēdes protokollēmuma (prot. Nr. 57 47. §) “Informatīvais ziņojums "Par Finanšu ministrijas pārziņā esošo Eiropas Savienības fondu un ārvalstu finanšu palīdzības aktualitātēm līdz 2023. gada 1. septembrim (pusgada ziņojums)"" 7. punktu.
·  

